Kreolisatsioon märgib kultuurilise segunemise ja muutuste protsessi, mille tulemuseks on kreoolühiskond ja -kultuur, ning sellises laias tähenduses võime tänapäeval suuremat osa ühiskondadest kirjeldada kui kreoolseid. Kui jääda PK juurde, siis saaks sellistest kõnelda eeskätt kariibi ja Lõuna-Ameerika kultuuride puhul. Minu arvates on sama mõttekas kasutada seda mõistet ka suure osa Ida-Euroopa kohta, sh eesti kultuuri ja ühiskonna kohta.